Okresná prokuratúra Liptovský Mikuláš 
Tomášikova 5, 031 80 Liptovský Mikuláš 1 	

Sp. zn. : 1 Pv 177/12/5505	Liptovský Mikuláš, 4.6.2012
EEČ : 2-39-167-2012

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno b Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Liptovský Mikuláš
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
Hoci  bol právoplatným rozsudkom Okresného súdu  v Liptovskom Mikuláši, sp. zn. XXXXX zo dňa 31. 05. 2006 zaviazaný platiť mesačné výživné na svojho syna XXXXX (XXXXX) po 53,11 € (1 600,- Sk) vždy do 15. dňa  v mesiaci do rúk jeho matky XXXXX, trvale bytom XXXXX 122, okres XXXXX od februára 2009 doposiaľ, okrem septembra 2009 kedy zaslal 424,86 € si túto povinnosť neplnil a za uvedené obdobie na výživnom dlhuje 2 071,33 €.	
lebo zanikla trestnosť činu
Odôvodnenie:
	 Proti obvinenému XXXXX bolo začaté trestné stíhanie a  vznesené obvinenie pre prečin zanedbania povinnej výživy podľa § 207 ods. 1, 3 písm. b/ Trestného zákona pre skutok hoci  bol právoplatným rozsudkom Okresného súdu  v Liptovskom Mikuláši, sp. zn. XXXXX zo dňa 31. 05. 2006 zaviazaný platiť mesačné výživné na svojho syna XXXXX (XXXXX) po 53,11 € (1 600,- Sk) vždy do 15. dňa  v mesiaci do rúk jeho matky XXXXX, trvale bytom XXXXX 122, okres XXXXX od februára 2009 doposiaľ, okrem septembra 2009 kedy zaslal 424,86 € si túto povinnosť neplnil a za uvedené obdobie na výživnom dlhuje 2 071,33 €.	
Po ukončení vyšetrovania podal vyšetrovateľ Odboru kriminálnej polície PZ v Liptovskom Mikuláši na tunajšiu prokuratúru  návrh na zastavenie trestného stíhania z dôvodu, že obvinený si svoju vyživovaciu povinnosť dodatočne splnil. 
Po preštudovaní spisového materiálu som zistila, že obvinený XXXXX šekovými poukážkami svojmu synovi, ktorý je plnoletý zaslal dňa 30. 04. 2012 53,11 €, 03. 05. 2012 1 593,30 € a dňa 14. 05. 2012 53,11 €. 
Týmto k dnešnému dňu uhradil celé zameškané výživné. 
Podľa vyjadrenia matky dieťaťa zaplatil dlžné výživné do dnešného dňa. Tiež uviedla, že jej syn v dôsledku neplatenia výživného obvineným  núdzou netrpel. Poškodený XXXXX využil svoje právo a voči svojmu otcovi nevypovedal.  
Podľa § 86  písm. a/ Trestného zákona trestnosť trestného činu zanedbania povinnej výživy podľa § 207 Trestného zákona zaniká,  ak trestný čin  nemal trvalo nepriaznivé následky a páchateľ svoju povinnosť  dodatočne splnil skôr, než sa súd odobral na záverečnú poradu. 
Podľa § 215 ods. 1 písm. g/ Trestného poriadku  prokurátor  zastaví trestné stíhanie ak zanikla trestnosť činu. 
Keďže obvinený uhradil dlžné  výživné v plnej výške a neplatenie  výživného nemalo na jeho syna trvalo nepriaznivé následky, rozhodla som  tak, ako je to uvedené vo výrokovej časti tohto uznesenia. 
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Zdeňka Klaučová
prokurátorka